Helmuts Balderis

Helmuts Balderis-Sildedzis (dzimis  Rīgā) ir bijušais latviešu hokejists, spēlējis labās malas uzbrucēja pozīcijā, ilggadējs PSRS hokeja izlases spēlētājs. 1998. gadā kā pirmais Latvijas hokejists uzņemts IIHF Slavas zālē.

 Biogrāfija 
Bērnībā nodarbojies ar daiļslidošanu, bet vēlāk pievērsies hokejam. Izcēlās citu hokejistu vidū ar augstu slidošanas līmeni, starta ātrumu un lielisku tehniku.

Profesionālo karjeru uzsācis Rīgas "Dinamo", kur nospēlējis no 1968. līdz 1977. gadam, pēc tam no 1977. līdz 1980. gadam spēlēja Maskavas CSKA, kur trīs reizes (1978, 1979, 1980) izcīnījis PSRS čempionu titulu. No 1980. gada līdz 1985. gadam atkal spēlējis Rīgas "Dinamo". PSRS augstākās līgas čempionātos aizvadījis 462 spēles, kurās guvis 333 vārtus. 1985. gadā pameta hokeju. No 1985. līdz 1989. gadam bija treneris Japānā.

1989. gadā, kad PSRS atļāva spēlētājiem spēlēt NHL, Balderis atgriezās profesionālajā hokejā, kļūstot par pirmo Latvijas hokejistu NHL. Tāpat Balderis kļuvis par vecāko draftēto hokejistu NHL (36 gadi) un vecāko hokejistu, kurš guvis pirmos vārtus NHL (37 gadi). NHL viņš debitēja 1989. gada 5. oktobrī. 1989.—1990. gada sezonā spēlēja NHL klubā Minesotas "North Stars", kur 26 spēlēs nopelnīti 9 (3+6) rezultativitātes punkti. Pārtrauca spēlēt NHL komandā, kad viņu pārcēla uz fārmklubu, jo tajā Balderis atteicies spēlēt.

Sportiskās karjeras noslēgumā spēlējis arī RASMS komandā, kā arī vairākās Latvijas čempionāta komandās — HK Vecmeistars, Latvijas Zelts, HK Essamika — līdz pat 45 gadu vecumam.
1992./1993. sezonā Latvijas čempionāta komandā Latvijas Zelts sasniedza joprojām LČ nepārspētu statistiku: 22 spēlēs 76 vārti un 66 rezultatīvas piespēles (142 punkti).

Trīskārtējs pasaules un Eiropas čempions (1978, 1979, 1983), Pasaules čempionāta sudraba medaļas ieguvējs (1976), Pasaules čempionāta bronzas godalgas ieguvējs (1977). Ziemas olimpisko spēļu sudraba medaļas ieguvējs (). Piedalījies PSRS izlases sastāvā Kanādas Kausa izcīņā (1976). PSRS izlases rindās Pasaules čempionātos un Olimpiskajās spēlēs nospēlējis 54 spēles, kurās gūti 33 vārti.

Karjeras izskaņā 1992. gadā nospēlējis 2 spēles Pasaules čempionāta kvalifikācijas turnīrā Latvijas izlases sastāvā, kurās guvis 2 vārtus un atdevis 2 rezultatīvas piespēles.

Bijis Latvijas izlases treneris no 1992. līdz 1994. gadam, kopā izlasi vadot 34 spēles, arī ģenerālmenedžeris. Līdzdarbojies Latvijas Hokeja federācijā, kur bijis valdes loceklis. Savulaik bija "Rīgas Sporta pils" īpašnieks, direktors, arī Rīgas domes deputāts.

 Karjeras statistika 
     Regulārā sezona   Izslēgšanas spēles Sezona  Klubs  Līga                     1967-68 Rīgas "Dinamo" PSRS 2. līga 1 0 0 0 0 — — — — — 1968-69 Rīgas "Dinamo" PSRS 3. līga 38 3 ? ? ? — — — — — 1969-70 Rīgas "Dinamo" PSRS 3. līga ? 12 12 24 ? — — — — — 1970-71 Rīgas "Dinamo" PSRS 2. līga 36 10 10 20 19 — — — — — 1971-72 Rīgas "Dinamo" PSRS 2. līga 35 14 9 23 33 — — — — — 1972-73 Rīgas "Dinamo" PSRS 2. līga 43 27 14 41 26 — — — — — 1973-74 Rīgas "Dinamo" PSRS 24 9 6 15 13 — — — — — 1974-75 Rīgas "Dinamo" PSRS 36 34 14 48 20 — — — — — 1975-76 Rīgas "Dinamo" PSRS 36 31 14 45 18 — — — — — 1976-77 Rīgas "Dinamo" PSRS 35 40 23 63 57 — — — — — 1977-78 Maskavas CSKA PSRS 36 17 17 34 30 — — — — — 1978-79 Maskavas CSKA PSRS 41 24 24 48 53 — — — — — 1979-80 Maskavas CSKA PSRS 42 26 35 61 21 — — — — — 1980-81 Rīgas "Dinamo" PSRS 44 26 24 50 28 — — — — — 1981-82 Rīgas "Dinamo" PSRS 41 24 19 43 48 9 15 5 20 2 1982-83 Rīgas "Dinamo" PSRS 40 32 31 63 39 — — — — — 1983-84 Rīgas "Dinamo" PSRS 39 24 15 39 18 — — — — — 1984-85 Rīgas "Dinamo" PSRS 39 31 20 51 52 — — — — — 1989-90 Minesotas North Stars NHL 26 3 6 9 2 — — — — — 1991-92 HK Rīga Latvija 7 23 18 41 27 — — — — — 1992-93 Latvijas Zelts Latvija 22 76 66 142 16 — — — — — 1993-94 Latvijas Zelts Latvija 7 9 9 18 39 — — — — — 1994-95 Essamika Ogre Latvija 1 0 1 1 0 — — — — — 1995-96 Essamika Ogre Latvija 30 18 36 54 12 4 3 4 7 0

 Ārējās saites 

Kategorija:1952. gadā dzimušie
Kategorija:Rīgā dzimušie
Kategorija:Latvijas hokeja izlases treneri
Kategorija:Latvijas hokejisti
Kategorija:Latvijas hokeja treneri
Kategorija:Rīgas domes deputāti (1997—2001)
Kategorija:Minesotas "North Stars" spēlētāji
Kategorija:Maskavas CSKA spēlētāji
Kategorija:HK Rīgas "Vecmeistars" spēlētāji
Kategorija:Rīgas "Latvijas zelts" spēlētāji
Kategorija:HK Ogres "Essamika" spēlētāji
Kategorija:Hokejisti 1980. gada ziemas olimpiskajās spēlēs
Kategorija:Latvijas olimpiskie medaļnieki
Kategorija:Triju Zvaigžņu ordeņa virsnieki
Kategorija:IIHF slavas zālē uzņemtie
Kategorija:Rīgas "Dinamo" spēlētāji
Kategorija:Ar Tautu Draudzības ordeni apbalvotie
Kategorija:PSRS Nopelniem bagātie sporta meistari
Kategorija:PSRS hokejisti
Kategorija:1980. gada ziemas olimpisko spēļu medaļnieki
Kategorija:Olimpiskie sudraba medaļnieki hokejā
Kategorija:Padomju Savienības olimpiskie sudraba medaļnieki